Axel Lille

Axel Johan Lille (28. maaliskuuta 1848 Helsinki – 28. kesäkuuta 1921 Helsinki) oli suomalainen poliitikko.

Henkilöhistoria
Axel Lillen isä oli teologi ja kirkkohistorian professori Bengt Olof Lille. Lille perusti Ruotsalaisen kansanpuolueen vuonna 1906 ja toimi sen kansanedustajana ja ensimmäisenä puheenjohtajana 1906–1917. Lille kuului kansallisesti ajatteleviin suomenruotsalaisiin piireihin. Lille väitteli lakitieteen tohtoriksi vuonna 1882. Lille oli porvarissäädyssä Kokkolan edustaja valtiopäivillä 1885 ja 1888 ja Helsingin edustaja 1891, 1894, 1897, 1899 ja 1900.  Kansanedustaja hän oli 1917. Lille oli myös yksi Vikingen-sanomalehden perustajista vuonna 1870, ja vuonna 1873 hän toimi Wiborgs Tidning -sanomalehden päätoimittajana.Myöhemmin hän perusti uudelleen Bobrikovin ikuisiksi ajoiksi lakkauttaman Nya Pressenin ja oli sen päätoimittajana 1906–1914, Svenska Finlandin päätoimittaja 1914–1915, kuten myös niiden seuraajan Dagens Pressin. 

Lille on tiettävästi ensimmäinen, joka esitti julkisesti ajatuksen Suomen itsenäistymisestä, puhuessaan 9. huhtikuuta 1902 Nylands nationin juhlassa. Samana vuonna hän muutti Ruotsiin ja sai Ruotsin kansalaisuuden vuonna 1903.

Axel Lille -mitali on nykyisin korkein Ruotsalaisen kansanpuolueen myöntämä kunniamerkki.

Julkaisuja
 Försäkringsväsendet (1882)
 Ett halvår såsom Finlands pressrepresentant i Sverige (1919)
 Den svenska nationalitetens i Finlands samlingsrörelse (1921)
 valtiollisia lentokirjasia ja näytelmiä

Lähteet

Aiheesta muualla
 
 
 Lille, Axel.  Uppslagsverket Finland.
 

Helsingin kaupunginvaltuutetut
Kansanedustajat
Suomen suuriruhtinaskunnan porvarissäädyn valtiopäivämiehet
Suomen ruotsalaisen kansanpuolueen poliitikot
Suomen ruotsalaisen kansanpuolueen puheenjohtajat
Vaasan läänin pohjoinen vaalipiiri
Suomalaiset päätoimittajat
Vuonna 1848 syntyneet
Vuonna 1921 kuolleet